**Obedy „ZADARMO“-Dotované obedy**

*Vážení rodičia, pripravili sme pre Vás užitočné informácie ohľadom dotovaných obedov, ktoré budú v našej školskej jedálni zavedené od šk. roku 2019/2020.*

**Kto má nárok na obed zadarmo?**

Nárok na obed zadarmo má každé dieťa ZŠ, ktoré sa zúčastní výchovno-vzdelávacieho procesu, čiže každé dieťa, ktoré sa zúčastní na vyučovaní/počet hodín nie je rozhodujúci/.

**Akou formou sa dieťa prihlási na obed?**

Každý žiak obdrží na začiatku šk. roku prihlášku na stravovanie (zápisný lístok), ktorý zákonný zástupca riadne vyplní a podpíše. Svojim podpisom potvrdí, že sa oboznámil so všetkými informáciami a teda s nimi súhlasí. **Žiak, ktorý nebude mať takto vyplnenú a podpísanú prihlášku, nemôže svojvoľne odoberať obedy.**

**Ako sa dieťa preukáže v šk. jedálni?**

**Každé dieťa (nový stravník) obdrží na začiatku šk. roku čip, ktorým je povinný sa pri každom obede preukázať.** Žiaci 2.-8. ročníka majú čipy z minulých školských rokov, ktoré budú používať naďalej. **V prípade straty čipu je potrebné si bezodkladne zadovážiť nový u vedúcej ŠJ.**

**Čo v prípade, že dieťa je choré?**

Zákonný zástupca je povinný svoje dieťa vyhlásiť zo stravy najneskôr do 8:00 hod daný deň a to telefonicky, osobne, alebo cez internet. **V prípade, že zákonný zástupca dieťa neodhlási, je povinný uhradiť plnú výšku dotácie 1,20eur/deň.** Dotované obedy do obedárov nie je možné odoberať ani v prvý deň choroby, nakoľko nárok na dotáciu zaniká tým, že dieťa sa nezúčastní vyučovania.

**Má dieťa nárok na dotáciu v prípade šk. výletov, alebo šk. v prírode?**

V prípade šk. výletu, kedy je návrat v čase vyučovania, dieťa má nárok na dotovaný obed. Počas školy v prírode, alebo lyžiarskeho výcviku dieťa nemá nárok na dotovaný obed.

**Ak dieťa odíde z vyučovania, má nárok na dotovaný obed?**

Dieťa, ktoré z nejakého dôvodu odíde predčasne z vyučovania, alebo na vyučovanie príde neskôr, má nárok na dotovaný obed. **Neskorý príchod na vyučovanie, je rodič povinný oznámiť vedúcej šk. jedálne vopred ( ako pri odhlasovaní do 8:00 hod).**

Základná Škola, Komenského 4, 990 01 Veľký Krtíš

ŠJ pri ZŠ Komenského 4, 990 01 Veľký Krtíš

**PRÍLOHA K ZÁPISNÉMU LÍSTKU PRE ZÁKONNÉHO ZÁSTUPCU ŽIAKA**

**Podmienky organizácie režimu stravovania v školskom zariadení a podmienky**

**úhrady nákladov na stravovanie:**

Príspevky na čiastočnú úhradu nákladov na stravovanie a podmienky úhrady sú určené Všeobecne záväzným nariadením mesta Veľký Krtíš v súlade s finančnými pásmami vydanými Ministerstvom školstva, vedy, výskumu a športu Slovenskej republiky.

|  |  |  |  |  |
| --- | --- | --- | --- | --- |
|  | Veková skupina stravníkov | Obed/cena | Poskytnutá dotácia na stravu | Úhrada zákonného zástupcu |
| I.stupeň ZŠ | 1,08 eur | 1,20 eur | 0,00 eur |
| II.stupeň ZŠ | 1,16 eur | 1,20 eur | 0,00 eur |

**Prihlásiť** na stravu, alebo **odhlásiť** žiaka zo stravy je potrebné **24 hodín vopred. Ak to nie je možné, výnimočne do 8:00 ráno.**

***Dieťa/žiak má nárok na dotáciu na stravu iba v prípade, že sa zúčastní vyučovacieho procesu. Preto je zákonný zástupca dieťaťa/žiaka povinný v prípade neúčasti svojho dieťaťa na vyučovaní dieťa zo stravy včas odhlásiť alebo uhradiť plnú dotáciu za jedlo.Za včas neodhlásenú stravu sa dotácia k stravovacím návykom neposkytuje, zákonný zástupca je povinný uhradiť príspevok na nákup potravín a príspevok na režijné náklady - cenu stravného lístka celkom.***

Možnosti odhlasovania zo stravy: Telefonicky : **047 48 312 22,**e-mailom**: jedalen@skolakom.sk00911 272 1**

**Za odhlasovanie zo stravy v plnom rozsahu zodpovedá zákonný zástupca dieťaťa**/ choroba, výlet, súťaž/.

**Ak sa stravník už nechce stravovať v školskej jedálni, je povinnosťou zákonného zástupcu písomne, telefonicky, osobne, alebo mailom ho odhlásiť aspoň 24 hod. vopred pred ukončením stravovania.**

**Žiak je povinný používať čip, ktorý obdržal. V prípade straty čipu, je povinný si zaobstarať nový u vedúcej ŠJ.**

**Vyplnený a podpísaný zápisný lístok stravníka pre školský rok 2019/2020 prosíme zaslať obratom triednej učiteľke.**

**Vo Veľkom Krtíši, dňa 05. 06. 2019**

**Katarína Fridrichová, vedúca zariadenia školského stravovania**